b'\n_START_ARTICLE_\nTorre Urquinaona\n_START_SECTION_\nDescripci\xc3\xb3\n_START_PARAGRAPH_\nEdifici projectat per l\'arquitecte Antoni Bonet Castellana i Benito Mir\xc3\xb3 entre 1968 i 1970. Bonet va ser membre de jove del GATCPAC des del 1933 fins que al 1938 es va exiliar. Durant aquesta etapa, va participar durant un breu per\xc3\xadode en el taller de Le Corbusier a Fran\xc3\xa7a, i an\xc3\xa0 a treballar a Argentina i Uruguay, fins que va tornar a instal\xc2\xb7lar-se defnitivament a Barcelona l\'any 1963._NEWLINE_\xc3\x89s un gratacel, que amb les seves 22 plantes, fa 70 metres d\'al\xc3\xa7ada, una al\xc3\xa7ada que permetia la normativa urbana per aquesta tipologia d\'edificis durant la legislatura de l\'alcalde Josep Maria de Porcioles. \xc3\x89s de planta octogonal, resolguent la seva localitzaci\xc3\xb3 en un xamfr\xc3\xa0 de l\'eixample. Els arquitectes es van influenciar en l\'arquitectura americana: es tracta d\'un edifici d\'una marcada verticalitat, potenciada per uns prismes asim\xc3\xa8trics que segueixen el perfil de l\'edifici. A la part superior, t\xc3\xa9 una composici\xc3\xb3 "escult\xc3\xb2rica", jugant amb els volums, com a remat de l\'edificaci\xc3\xb3 i trenca amb aquesta verticalitat tan marcada d\'aquest tipus de construccions_NEWLINE_Per tot l\'exterior, els arquitectes van revestir de gres fosc l\'edifici, per evitar l\'enfosquiment que pateixen els materials de colors clars al llarg dels anys a causa de la contaminaci\xc3\xb3.'